Francisco Mendes

Francisco Mendes, Chico Té (Enxude, Ginea Portugesa, 1939ko otsailaren 7a – Bissau, 1978ko uztailaren 7a) gineabissautar politikari eta iraultzailea izan zen. Ginea Bissauko lehen ministroa izan zen 1973tik hil zen arte.

Bigarren hezkuntza utzi eta PAIGCVrekin bat egin zuen portugaldarren okupazioaren aurkako borroka armatuan. 1960ko hamarkadan igo zen erakundera, eta 1962an Bafatá eremuko komisario politiko bihurtu zen. 1963-1964an kargu bera izan zuen Iparraldeko Frontean. 1964an alderdiaren bulego politikoan sartu zen eta 1965ean gerra kontseiluko kide izendatu zuten.

1973an PAIGCVk herrialdearen independentzia aldarrikatu zuen eta Portugalek 1974an onartu zuen. Mendes herrialdeko lehen ministro bihurtu zen eta sozialismoan oinarritutako garapen programa bat garatu zuen. 1978ko uztailaren 7an hil zen, trafiko-istripu batean. Mendesen heriotzari buruzko bertsio ezberdinak daude oraindik, nahiz eta gehienek PAIGCVko lidergoari buruzko liskarrek eragindako hilketa bati egozten dioten.

Kategoria:Ginea Bissauko politikariak
Kategoria:Iraultzaileak